La capătul lecturii aflăm că au avut loc pe teritoriul țării noastre cel puțin trei valuri succesive de creștinare, că locuitorii din Moesia au fost creștini înainte de a fi români, că cea dintîi terminologie teologică de bază a precedat ocuparea Daciei de către romani, că din Constantinopol a pornit spre Nordul Dunării, în primele secole după separarea Imperiilor, un val de creștinare latină, că Dzeu e mai vechi decît Dumnezeu, că suflet, cuvînt latin, are la bază pe flatus, precum și alte sute de fapte lingvistico-teologice care trebuiau neapărat reamintite pentru a fi cu adevărat știute.